stanford-oval/wikipedia huggingface dataset:
ตารางแฮช
การแก้ปัญหาการชนกัน > วิธี Open Addressing > การแฮชสองชั้น

การแฮชสองชั้นจะใช้ฟังก์ชันการกระโดดเป็นฟังก์ชันแฮชอีกฟังก์ชันหนึ่ง (มักเอาฟังก์ชันแฮชฟังก์ชันเดิมมาช่วยคิด) จึงทำให้การกระโดดกระจายค่อนข้างสม่ำเสมอและไม่เกาะกลุ่มกัน
การแก้ปัญหาการชนกัน > ความหนาแน่นของข้อมูล และการ Rehash

ถึงแม้ว่าการอนุญาตให้ชนกันทำให้เราสามารถใช้ตารางขนาดเล็กได้ แต่การให้เกิดการชนกันจนรายการยาวเกินไปหรือหนาแน่นเกินไป จะทำให้การเข้าถึงข้อมูลต้องเสียเวลาค้นหาในรายการมากกว่า จึงทำให้ผิดจุดประสงค์ความเป็นตารางแฮชที่ต้องการเข้าถึงข้อมูลอย่างรวดเร็วได้
เราจึงนิยามค่าสัดส่วนบรรจุ(load factor:  \lambda )ให้มีค่าเท่ากับจำนวนข้อมูล(N)หารด้วยขนาดของตาราง(tablesize)
\lambda ={\frac {N}{tablesize}}
ซึ่งในวิธี SeparateChaining จะสามารถประมาณได้ว่าเป็นความยาวเฉลี่ยของรายการในแต่ละช่อง
สำหรับวิธี OpenAddressing นั้นต้องมีค่าสัดส่วนบรรจุน้อยกว่าหนึ่งอยู่เสมอ ในทางปฏิบัติสำหรับ OpenAddressing เรามักให้ค่าสัดส่วนบรรจุให้น้อยกว่า 0.5 เพื่อกันการชนกันมาก [ต้องการอ้างอิง]
เมื่อมีข้อมูลมากขึ้นแต่จำนวนตารางเท่าเดิม ค่าสัดส่วนบรรจุก็จะมากขึ้นเรื่อยๆ วิธีการแก้คือจะสร้างตารางแฮชที่ใหญ่กว่าเดิมและย้ายข้อมูลทั้งหมดไปแฮชใหม่ๆ เรามักเรียกขั้นตอนนี้ว่า รีแฮช (rehash)
ดูเพิ่ม

ฟังก์ชันแฮช
โครงสร้างข้อมูล
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่ 
การแก้ปัญหาการชนกันด้วย SeparateChaining
การแก้ปัญหาการชนกันด้วย OpenAddressing
ต่อมรับกลิ่น

| ต่อมรับกลิ่น  (Olfactory glands) |
| --- | --- |
เยื่อรับกลิ่นผ่าขวาง
รายละเอียด
ตัวระบุ
ภาษาละติน: glandulae olfactoriae
TA98: A15.1.00.003
TA2: 6733
TH: H3.05.00.0.00026
FMA: 77659
อภิธานศัพท์กายวิภาคศาสตร์[แก้ไขบนวิกิสนเทศ]
ต่อมรับกลิ่น หรือ ต่อมของโบว์แมน (อังกฤษ: Olfactory gland, Bowman's gland) อยู่ที่เยื่อเมือกรับกลิ่น (olfactory mucosa) ใต้เยื่อบุผิวรับกลิ่นภายในชั้น lamina propria ซึ่งเป็นเนื้อเยื่อเกี่ยวพันที่ยังมีเซลล์สร้างเส้นใย (fibroblast) เส้นเลือด และมัดแอกซอนเล็ก ๆ จากเซลล์ประสาทรับกลิ่นด้วย
ต่อมประกอบด้วยกระเปาะ acinus ภายในชั้น lamina propria และท่อหลั่งซึ่งวิ่งไปออกที่เยื่อรับกลิ่น
งานศึกษาด้วยกล้องจุลทรรศน์อิเล็กตรอนแสดงว่า ต่อมมีเซลล์ที่มีถุงหลั่งขนาดใหญ่
ต่อมจะหลั่งโปรตีนกลุ่ม mucin คือ MUC5AC (UniProtKB: P98088) ที่สร้างวุ้น
และอาจหลั่งโปรตีนเช่น lysozyme, amylase, และอิมมูโนโกลบูลินเอ (IgA) คล้ายกับต่อมหลั่งน้ำใส (serous gland)
องค์ประกอบของสารคัดหลั่งจากต่อมยังไม่ชัดเจน แต่ก็มีหลักฐานว่ามันผลิตโปรตีนที่จับกับโมเลกุลกลิ่นด้วย
เชิงอรรถและอ้างอิง

บทความนี้รวมเอาข้อความซึ่งเป็นสาธารณสมบัติจากหน้าที่ 996 ของหนังสือเกรย์อนาโตมีฉบับพิมพ์ครั้งที่ 20 (ค.ศ. 1918 )
↑  Moran, David T.; Rowley Jc, 3rd; Jafek, BW; Lovell, MA (1982), "The fine structure of the olfactory mucosa in man", Journal of Neurocytology, 11 (5): 721–746, doi:10.1007/BF01153516, PMID 7143026
↑  Frisch, Donald (1967), "Ultrastructure of mouse olfactory mucosa.", The American Journal of Anatomy, 121 (1): 87-120., doi:10.1002/aja.1001210107, PMID 6052394
↑  Solbu, T. T.; Holen, T. (2012), "Aquaporin pathways and mucin secretion of olfactory glands might protect the olfactory mucosa.", Chemical Senses, 37 (1): 35-46., doi:10.1093/chemse/bjr063, PMID 21745799
↑  
Gartner, Lesli. Color Textbook of Histology. Saunders Elsevier. p. 349.
↑  
Tegoni, Mariella; Pelosi, P; Vincent, F; Spinelli, S; Campanacci, V; Grolli, S; Ramoni, R; Cambillau, C (2000), "Mammalian odorant binding proteins", Biochimica et Biophysica Acta (ตีพิมพ์ 1967), 1482 (1–2): 229-240., doi:10.1016/S0167-4838(00)00167-9, PMID 11058764
แหล่งข้อมูลอื่น

Slide at ouhsc.edu เก็บถาวร 2006-02-13 ที่ เวย์แบ็กแมชชีน
ติ่งหู

ติ่งหู (อังกฤษ: Earlobe) เป็นชื่อเรียกของอวัยวะส่วนของหู โดยเป็นส่วนของปลายสุดของใบหู
ลักษณะ

ดูเพิ่มเติม หู
ติ่งหูมีลักษณะโค้งมนในรูปแบบของครึ่งวงกลม เป็นส่วนที่ไม่มีกระดูกอ่อนและเป็นส่วนที่นิยมทพการเจาะตกแต่งเพื่อใส่ ต่างหูหรือเครื่องประดับประเภทจิวหรือการทำตามแนวพังคร็อกโดยใช้แกนเหล็กขนาดใหญ่เพื่อขยายขนาดของรูให้มีขนาดใหญ่ โดยมีปลายประสาทอยู่น้อยจึงไม่ค่อยได้รับความเจ็บปวดมากนักสามารถยืดหยุ่นได้ดีเช่นเดียวกับผิวหนัง
การดูแลรักษา

การรักษาความสะอาดเป็นสิ่งที่สำคัญมากของหู เพราะเป็นส่วนเดียวที่มีลักษณะเป็นเนื้อเยื่อโดยไม่มีแกนกระดูกและมีต่อมเหงื่อเช่นเดียวกับใบหน้า ความทำความสะอาดอยู่ตลอด หากมีการเจาะหู ควรดูแลไม่ให้มีสิ่งอุดตันเพื่อป้องกันการประสานของติ่งหู
การเจาะหู

การเจาะเป็นค่านิยมว่าเด็กผู้หญิงเท่านั้นที่จะสามารถเจาะหูได้ แต่ด้วยโลกที่เปลี่ยนไปทั้งชายและหญิงก็มีความต้องการในการเจาะหูตามกระแสนิยมเกาหลี ญี่ปุ่น ที่มีดาราเจาะหูใส่จิวหรือต่างหูที่มีเอกลักษณ์เพื่อแสดงค่านิยมของตนเองให้สังคมรับรู้ โดยสามารถแบ่งการเจาะหูเป็น 3 แบบ ดังนี้
การเจาะหู > เจาะตามนิยม

เป็นวิธีการเจาะตาปกติคือส่วนของติ่งหู โดยจะเป็นการเจาะเพื่อใส่ต่างหู โดยเจาะข้างละรู หรือ ข้างเดียว รูเดียว
การเจาะหู > เจาะแบบพังค์

การเจาะแบบนี้มักมีการเจาะข้างละหลายรูแต่ในสวนที่ไม่มีกระดูกอ่อนอาจเจาะตั้งแต่ติ่งหูไปจนใบหูด้านนอก สามารถเจาะแบบด้านใดด้านหนึ่ง หรือเจาะทั้งสองข้างก็ได้
การเจาะหู > เจาะแบบเมโท

การเจาะแบบนี้มีความอันตรายสูง โดยมีการเจาะเข้าไปทางด้านบนของติ่งหูมีความเสี่ยงต่อการทำให้กระดูดอ่อนแตกและมีความเจ็บปวดมากกว่าในส่วนของติ่งหูได้
สแลง

เด็กติ่งหู หรือ พวกติ่งหู (นิยมเรียกสั้น ๆ ว่า "ติ่ง") เป็นคำสแลงในสังคมของเด็กหรือสังคมโลกออนไลน์ โดยเป็นการแสดงความหมายว่าเด็กที่ไม่มีสัมมาคารวะ ไร้ความอ่อนน้อม  และแสดงตนว่าเหนือกว่า หรือใช้เรียกนักเรียนหญิงชั้นมัธยมต้นที่ตัดผมเท่าติ่งหู (เทียบได้เท่ากับเกรียน อันหมายถึง เด็กผู้ชายที่มีพฤติกรรมเหมือนกัน) การเป็นติ่งคือการชื่นชอบบุคคล สื่อบันเทิง หรือวัฒนธรรมต่าง ๆ ส่วนใหญ่จะรู้อย่างละเอียด และติดตามตลอด เวลาที่มีคนมากล่าวว่าสิ่งที่ตนเองรักหรือชื่นชอบ เป็นธรรมดาที่เราจะโกรธ และคนที่เป็นติ่ง เมื่อมีคนมากล่าวว่ามักจะตอบโต้ เพื่อเป็นการปกป้องสิ่งที่เขาชอบ ด้วยคำไม่สุภาพ รุนแรง แก้ต่างให้ รวมถึงอาจเกินเลยไปถึงกรณีอื่น แต่มักจะปฏิเสธว่าตนไม่ได้มีพฤติกรรมเช่นนี้ นั่นเป็นส่วนหนึ่งที่ทำให้คำว่า 'ติ่ง' ในความคิด ความรู้สึกของคนทั่วไปเป็นไปในความหมายลบ ถึงกระนั้น มีหลายคนที่มีวุฒิภาวะพอที่จะระงับอารมณ์เมื่อมีคนมากล่าวว่าสิ่งที่ตนเองชอบ เพราะฉะนั้นอย่าเหมารวมไปเสียทีเดียวว่ากลุ่มคนพวกนี้จะนิสัยเสีย
การเป็นติ่ง อะไรบางอย่าง ทำให้คนในสังคมไม่ค่อยชอบนัก เช่น การเป็นติ่งวัฒนธรรมของชาติอื่น เพราะทำให้คนในสังคมมีความคิด ความรู้สึกว่า คนพวกนี้ไม่รักชาติ แต่ความคิดนี้ไม่ถูกเสียเท่าไหร่ เพราะการที่ไปชอบวัฒนธรรมของชาติอื่น ไม่ได้หมายความว่าไม่รักชาติ เอาตรงนี้มาตัดสินไม่ได้
รายการอ้างอิง

↑  [ลิงก์เสีย]
↑
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-01-31. สืบค้นเมื่อ 2010-05-27.
↑
↑  http://woman.kapook.com/view13260.html%5Bลิงก์เสีย%5D
1 2  หน้า 9 ข่าวเศรษฐกิจ, ติ่งซีรีส์เกาหลีสุดช้ำ "โคตรฮิต"แจ้งปิดตัว. ไทยรัฐปีที่ 67 ฉบับที่ 21486: วันศุกร์ที่ 18 พฤศจิกายน พ.ศ. 2559 แรม 4 ค่ำ เดือน 12 ปีวอก
↑  "น้องติ่งหูคืออะไร รู้จักกันไหม?". คลังข้อมูลเก่าเก็บจากแหล่งเดิมเมื่อ 2009-10-06. สืบค้นเมื่อ 2010-09-26.
↑  คำแสลงวัยรุ่น.....พลังสื่อสารวัยโจ๋ที่ต้องเงี่ยหูฟัง
↑  "รู้จักวิถีติ่งถ้าบ้าเกาหลีจริงต้องแบบนี้!". ผู้จัดการออนไลน์. 2014-10-25. คลังข้อมูลเก่าเก็บจากแหล่งเดิมเมื่อ 2017-02-13. สืบค้นเมื่อ 2016-11-18.
ต้อ (แก้ความกำกวม)

ต้อ หมายถึง โรคอย่างหนึ่งเกิดที่ลูกตา ทําให้ตาพิการมองอะไรไม่เห็นชัดเจนหรืออาจทําให้ตาบอดได้ มีหลายชนิด ได้แก่
ต้อกระจก (อังกฤษ: Cataract) คือภาวะที่เกิดการขุ่นของเลนส์ตา
ต้อเนื้อ (อังกฤษ: Pterygium) คือการเจริญของเยื่อหุ้มตาจากหัวตา เห็นเป็นแผ่นเนื้อ
ต้อลม (อังกฤษ: Pinguecula) คือการเสื่อมของเยื่อหุ้มตา เห็นเป็นรอยเปื้อนบนแผ่นเยื่อหุ้มตา
ต้อหิน (อังกฤษ: Glaucoma) คือการเสื่อมของขั้วประสาทตาที่เกิดจากการเพิ่มขึ้นของความดันในลูกตา
ต้อข้าวสาร (อังกฤษ: Phlyctenular conjunctivitis) คือภาวะเยื่อตาอักเสบมีตุ่มใสเล็ก
สตาร์ วอร์ส: ทีมโคตรโคลนมหากาฬ

| สตาร์ วอร์ส: ทีมโคตรโคลนมหากาฬ |
| --- | --- |

ประเภท:   โลดโผน-ผจญภัย  นิยายวิทยาศาสตร์ 
สร้างโดย: เดฟ ฟิโลนี
เค้าโครงจาก: สตาร์ วอร์ส โดย จอร์จ ลูคัส
พัฒนาโดย:   เดฟ ฟิโลนี  เจนนิเฟอร์ คอร์เบตต์ 
กำกับโดย: แบรด ราว (กำกับดูแล)
เสียงของ:   ดี แบรดลีย์ เบเกอร์  มิเชลล์ แอง 
ผู้ประพันธ์เพลง:   เควิน ไคเนอร์  ฌอน ไคเนอร์ (ซีซัน 3)  เดียนา ไคเนอร์ (ซีซัน 3) 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 3
จำนวนตอน: 47
การผลิต
ผู้อำนวยการผลิต:   เดฟ ฟิโลนี  อะทีนา อีเวตต์ พอร์ทิลโอ  เจนนิเฟอร์ คอร์เบตต์  แบรด ราว 
ผู้อำนวยการสร้าง: จอช ไรม์ส
ความยาวตอน: 23–75 นาที
บริษัทผู้ผลิต:   ลูคัสฟิล์ม  ลูคัสฟิล์มแอนิเมชัน 
ออกอากาศ
เครือข่าย: ดิสนีย์+
ออกอากาศ: 4 พฤษภาคม ค.ศ. 2021 (2021-05-04) – 1 พฤษภาคม ค.ศ. 2024 (2024-05-01)
การแสดงที่เกี่ยวข้อง
สตาร์ วอร์ส: เดอะ โคลน วอร์ส
สตาร์ วอร์ส: ทีมโคตรโคลนมหากาฬ (อังกฤษ: Star Wars: The Bad Batch) เป็นแอนิเมชันชุดอเมริกัน สร้างโดยเดฟ ฟิโลนี ออกอากาศบนบริการสตรีมมิงดิสนีย์+ แอนิเมชันชุดนี้เป็นส่วนหนึ่งของแฟรนไชส์ สตาร์ วอร์ส เป็นทั้งภาคต่อและภาคแยกของแอนิเมชันชุด สตาร์ วอร์ส: เดอะ โคลน วอร์ส โดยต่อเนื่องจากตอนจบของแอนิเมชันชุดนั้นที่บรรยายเหตุการณ์ต่อเนื่องหลังคำสั่งที่ 66 และจุดจบของสงครามโคลน ทีมโคตรโคลนมหากาฬ ติดตามหน่วยโคลนทรูปเปอร์ที่มีการกลายพันธุ์และต้านทานต่อคำสั่งที่ 66 และต้องหลบหนีไปในช่วงเริ่มต้นของจักรวรรดิกาแลกติก พวกเขาถูกร่วมโดยโอเมก้าซึ่งเป็นโคลนเด็กหญิง
ดี แบรดลีย์ เบเกอร์ ให้เสียงเป็น แบดแบทช์ กลุ่มทหารโคลนที่มีความสามารถพิเศษจากการกลายพันธุ์ นอกจากนี้ยังให้เสียงทหารโคลนคนอื่น ๆ ในเรื่อง ซึ่งเป็นการกลับมารับบทเดิมของเขาจาก เดอะ โคลน วอร์ส มิเชลล์ แอง ให้เสียงเป็นโอเมก้า โคลนเด็กหญิงที่เข้าร่วมกับกลุ่มนี้ แอนิเมชันชุดนี้ได้รับคำสั่งให้สร้างอย่างเป็นทางการหลังจากที่ซีซันสุดท้ายของ เดอะ โคลน วอร์ส แนะนำกลุ่มแบดแบทช์จากแนวคิดของผู้สร้าง สตาร์ วอร์ส จอร์จ ลูคัส ทีมโคตรโคลนมหากาฬ นั้นผลิตโดยลูคัสฟิล์มแอนิเมชัน โดยมี เจนนิเฟอร์ คอร์เบตต์ เป็น หัวหน้าผู้เขียนบท และแบรด ราว เป็น ผู้กำกับดูแล; ฟิโลนี, คอร์เบตต์และราว ทำหน้าที่เป็นผู้อำนวยการสร้างพร้อมกันกับอะทีนา อีเวตต์ พอร์ทิลโอ
สตาร์ วอร์ส: ทีมโคตรโคลนมหากาฬ ออกอากาศครั้งแรกเมื่อวันที่ 4 พฤษภาคม จนถึง 13 สิงหาคม ค.ศ. 2021 มีจำนวน 16 ตอน แอนิเมชันชุดได้รับการสร้างต่อในซีซันสอง ออกอากาศวันที่ 4 มกราคม จนถึง 29 มีนาคม ค.ศ. 2023 และซีซันสามซึ่งเป็นซีซันสุดท้าย มีจำนวนตอน 15 ตอน ออกอากาศวันที่ 21 กุมภาพันธ์ จนถึง 1 พฤษภาคม ค.ศ. 2024 แอนิเมชันชุดนี้ได้รับเสียงชื่นชมจากนักวิจารณ์โดยเฉพาะในเรื่องแอนิเมชันและการพากย์เสียง
เรื่องย่อ

ในจักรวาล สตาร์ วอร์ส สงครามโคลนเป็นชุดของข้อพิพาทระหว่างสาธารณรัฐกาแลกติกและขบวนการแบ่งแยกดินแดน โดยได้ชื่อมาจากกองทัพของสาธารณรัฐซึ่งประกอบไปด้วยโคลนทรูปเปอร์ที่สร้างจากชิ้นส่วนพันธุกรรมของนักล่าเงินรางวัล แจงโก้ เฟทท์ หน่วยโคลน 99 หรือที่รู้จักในชื่อ แบดแบทช์ เป็นกลุ่มทหารโคลนที่มีความสามารถพิเศษจากการกลายพันธุ์ที่ปรากฏตัวครั้งแรกใน สตาร์ วอร์ส: เดอะ โคลน วอร์ส การกลายพันธุ์นี้ทำให้สมาชิกส่วนใหญ่ของแบดแบทช์ต้านคำสั่งที่ 66 ซึ่งเป็นคำสั่งที่จบสงครามโคลน โดยการกระตุ้นโปรแกรมลับในโคลนทรูปเปอร์ที่ทำให้โคลนทรูปเปอร์เหล่านั้นสำเร็จโทษเจไดและเชื่อฟังคำสั่งจากจักรพรรดิพัลพาทีนและจักรวรรดิกาแลกติก สตาร์ วอร์ส: ทีมโคตรโคลนมหากาฬ  ดำเนินเรื่องเกี่ยวกับทีมโคลนที่มีชื่อเสียงนี้ โดยรับภารกิจเป็นทหารรับจ้างที่กล้าหาญหลังพลพวงของสงครามโคลนในช่วงเริ่มต้นของจักรวรรดิ โดยมีโอเมก้าซึ่งเป็นโคลนเด็กหญิงของแจงโก้ เฟทท์เข้าร่วมกลุ่มนี้ด้วย
นอกจากนี้ แอนิเมชันชุดนี้ยังเล่าถึงเรื่องราวของโคลนทรูปเปอร์นายอื่น ๆ หลังการสิ้นสุดสงครามโคลน ประกอบด้วย บางส่วนนั้นตั้งคำถามต่อคำสั่งที่ 66 ได้อย่างไร, จักรวรรดิปลดระวางกองทัพโคลน และแทนที่ด้วยทหารเกณฑ์สตอร์มทรูปเปอร์ได้อย่างไร, และทรัพยาการเกี่ยวกับการโคลนของจักรวรรดิถูกนำไปใช้ใน "โปรเจ็กต์เนโครแมนเซอร์" —โปรเจ็กต์ลับเพื่อสร้างโคลนของพัลพาทีนซึ่งสามารถอธิบายการกลับมาจากความตายของพัลพาทีนในภาพยนตร์ สตาร์ วอร์ส: กำเนิดใหม่สกายวอล์คเกอร์ (ค.ศ. 2019)
ตอน

| ปี | ปี | จำนวนตอน | จำนวนตอน | วันที่เผยแพร่> วันแรก | วันที่เผยแพร่> วันสุดท้าย |
| --- | --- | --- | --- | --- | --- |
|  | 1 | 16 | 16 | 4 พฤษภาคม ค.ศ. 2021 (2021-05-04) | 13 สิงหาคม ค.ศ. 2021 (2021-08-13) |
|  | 2 | 16 | 16 | 4 มกราคม ค.ศ. 2023 (2023-01-04) | 29 มีนาคม ค.ศ. 2023 (2023-03-29) |
|  | 3 | 15 | 15 | 21 กุมภาพันธ์ ค.ศ. 2024 (2024-02-21) | 1 พฤษภาคม ค.ศ. 2024 (2024-05-01) |
นักแสดงและตัวละคร > นักแสดงนำ

ดี แบรดลีย์ เบเกอร์ เป็น แบดแบทช์:หรือที่รู้จักกันในนาม หน่วยโคลน 99 แบดแบทช์เป็นหน่วยของโคลนทรูปเปอร์ที่เป็นเอกลักษณ์โดยมีการกลายพันธุ์ทางพันธุกรรม จอร์จ ลูคัส ผู้เป็นผู้ให้นำเกิด สตาร์ วอร์ส ต้องการให้พวกเขามีความสามารถพิเศษที่ทำให้พวกเขาแตกต่างจากโคลนอื่น ๆ แต่เขาไม่ได้ต้องการให้พวกเขาเป็นซุปเปอร์ฮีโร่ แบดแบทช์ประกอบด้วย: ฮันเตอร์ หัวหน้าทีมซึ่งมีการรู้สัมผัสที่เพิ่มขึ้นจากปกติและถูกเรียกว่า "ปรมาจารย์ในการติดตาม"; เร็กเกอร์ ผู้มีกล้ามเนื้อที่ดีกว่าปกติและมีโครงกระดูกที่เสริมความแข็งแรง ทำให้เขาแข็งแรงมาก; ครอสแฮร์ นักซุ่มยิงที่มีฝีมือ; เทค อัจฉริยะผู้เก่งในเรื่องเทคโนโลยี; และเอคโค่ อดีตโคลนธรรมดา หรือ "พวกกาก" ผู้ถูกเปลี่ยนเป็นไซบอร์กผ่านการทดลองที่น่าสะพรึงกลัว และในตอนนี้สามารถเชื่อมต่อกับระบบคอมพิวเตอร์ได้ ถึงแม้ว่าจะเป็นโคลน เบเกอร์ทำให้แน่ใจว่าทีมนี้มีเสียงที่ต่างกันและสามารถแยกออกจากกันได้ในแต่ละคน เช่น ความแม่นยำของเทค และการที่ครอสแฮร์เสียงเหมือน "งูที่กำลังขดตัว"
ดังเช่นที่เขาทำใน สตาร์ วอร์ส: เดอะ โคลน วอร์ส เบเกอร์ยังให้พากย์เสียงโคลนนายอื่น ๆ ในแอนิเมชันชุดนี้อีกด้วย ประกอบด้วย: เกรย์ กัปตันภายใต้ปรมาจารย์เจได เดปา บิลลาบา ในช่วงคำสั่งที่ 66; คัท ลอว์เควน ผู้ละทิ้งสงครามโคลนและหนีไปซ่อนตัวกับครอบครัวของเขา; เร็กซ์ อดีตกัปตันผู้ถูกเชื่อว่าตายไปในตอนจบของสงครามโคลนและตอนนี้ทำปฏิบัติการลับเพื่อช่วยเหลือโคลนนายอื่น ๆ และต่อต้านจักรวรรดิ; ฮาวเซอร์ กัปตันโคลนบนดาวไรลอธผู้สนับสนุนนักสู้เพื่ออิสรภาพในการสู้กับจักรวรรดิ; เกรเกอร์ คอมมานโดผู้ทำงานร่วมกับเร็กซ์; วิลโค กัปตันผู้ประจำบนดาวเซเรนโนและถูกฆ่าโดยพลเรือโทแรมพาร์ทในฐานปฏิเสธการปลอมแปลงเอกสารรายงาน; โคดี ผู้บัญชาการที่ละทิ้งการทำงานหลังจากเริ่มตั้งคำถามต่อจักรวรรดิในระหว่างภารกิจที่ทำร่วมกับครอสแฮร์; เคดและสลิป โคลนผู้ถูกฆ่าโดยแรมพาร์ทเพราะเป็นส่วนหนึ่งของผู้แพร่ข่าวลือเรื่องการปิดบังการทำลายเมืองทิโพก้า;  สกอร์ช คอมมานโดผู้นำกองกำลังของแผนกวิทยาศาสตร์ขั้นก้าวหน้า; เมย์เดย์ ผู้บัญชาการของค่ายทหารไร้ผู้คนบนดาวบาร์ทอน โฟ ผู้ซึ่งความตายของเขานั้นเป็นตัวเร่งให้ครอสแฮร์หักหลังให้จักรวรรดิ; ฟายบอลล์และเนเมค สมาชิกกลุ่มโคลนแปรพักตร์ของเร็กซ์; เหล่านักฆ่า โคลนเอ็กซ์; และวูล์ฟ ผู้บัญชาการที่ถูกส่งมาเพื่อจับกุมตัวโอเมก้าและถูกเจรจาโดยเร็กซ์; เบเกอร์เพิ่มความแตกต่างเล็กน้อยในเสียงของโคลนแต่ละนาย
เบเกอร์กลับมารับบทเป็นบาร์ทัน โคเบิร์น พลเรือเอกแห่งจักรวรรดิผู้เข้าร่วมการประชุมของทาร์คิน โดยเป็นตัวละครจาก เดอะ โคลน วอร์ส นอกจากนี้เขายังให้เสียงของแบดเชอร์ สุนัขเลอร์คาที่โอเมก้าสนิทด้วย
มิเชลล์ แองก์ เป็น โอเมก้า:
โคลนเด็กหญิงผู้เข้าร่วมแบดแบทช์ เธอเป็นโคลนของแจงโก้ เฟทท์ที่ไม่ได้รับการปรับแต่ง ทำให้เธออายุเพิ่มขึ้นตามปกติต่างจากแบดแบทช์และโคลนนายอื่น ๆ ที่อายุเพิ่มขึ้นเร็วเป็นสองเท่าของความเร็วปกติ ดังนั้น ในทางเทคนิคแล้ว โอเมก้าจึงแก่กว่าโคลนเกือบทั้งหมดถึงแม้ว่าจะมีรูปร่างหน้าตาที่เด็กกว่า ชื่อของเธออ้างอิงถึงโคลนที่ไม่ได้รับการปรับแต่งโคลนแรกของแจงโก้ เฟทท์ "แอลฟ่า" หรือที่รู้จักกันในฐานะลูกชายของแจงโก้ โบบา ในการให้เสียงโอเมก้า แองก์ใช้สำเนียงนิวซีแลนด์ของเธอเองแต่ปรับความสูงต่ำของเสียงและความรู้สึกนึกคิดเพื่อให้ "ความเยาว์วัย" แก่ตัวละคร แองก์ได้รับแรงบันดาลใจมาจากการดูการที่ลูกชายของเธอได้รับประสบการณ์ใหม่ ๆ
นักแสดงและตัวละคร > นักแสดงสมทบ > ตัวละครจากสื่อ สตาร์ วอร์ส อื่น ๆ

เบน ดิสกิน เป็น เอซี-3: ดรอยด์ทางการแพทย์จากดาวคามิโน่ ผู้ให้ความช่วยเหลือแบดแบทช์
บ็อบ เบอร์เก็น เป็น ลามา ซู: นายกรัฐมนตรีของดาวคามิโน่
เกวนโดลิน ยีโอ เป็น นาลา เซ: นักวิทยาศาสตร์ชาวคามิโน่ผู้รับผิดชอบกระบวนการโคลน
สตีเฟน สแตนตัน เป็น
ทาร์คิน: เจ้าหน้าที่ระดับสูงของจักรวรรดิ
เมส เอเมดดา: มหาเสนาบดีแห่งจักรวรรดิ
เจนนิเฟอร์ เฮล เป็น ไรโย ชูชี: สมาชิกวุฒิสภาชาวแพนทอร่า ผู้แก้ต่างเพื่อโคลน
นักแสดงและตัวละคร > นักแสดงสมทบ > ตัวละครใหม่ในซีซัน 1

โนเชียร์ ดาลาล เป็น แรมพาร์ท: พลเรือโทของจักรวรรดิผู้รับผิดชอบในโครงการทหารเกณฑ์ใหม่สตอร์มทรูปเปอร์
เลียม โอ'ไบรอัน เป็น โบโล: ชาวอิโธเรียนธรรมดาในบาร์ของซิด[ต้องการอ้างอิง]
แซม ไรเจล เป็น เคทช์: ชาววีเคยธรรมดาในบาร์ของซิด[ต้องการอ้างอิง]
เรีย เพิร์ลแมน เป็น ซิด: ชาวแทรนโดเชน อดีตผู้แจ้งเรื่องเจได และผู้หางานทหารรับจ้างให้แก่แบดแบทช์
เชลบี ยัง เป็น
แบรกก์: กัปตันของจักรวรรดิที่ประจำการอยู่บนดาวแรซัส เซคันดัส[ต้องการอ้างอิง]
ยานนา: วูกีเฒ่า[ต้องการอ้างอิง]
แบร์น: เด็กที่เป็นตัวอย่างทดลองในโปรเจ็กต์เนโครแมนเซอร์ ซึ่งมีค่าเอ็ม-เคานต์สูง[ต้องการอ้างอิง]
เฮเลน แซดเลอร์ เป็น สแคลเดอร์: แพทย์ในแผนกวิทยาศาสตร์ขั้นก้าวหน้าของจักรวรรดิ
นักแสดงและตัวละคร > นักแสดงสมทบ > ตัวละครใหม่ในซีซัน 2

แวนดา ไซกส์ เป็น ฟี เจนัว: โจรสลัดในรายชื่อติดต่อของซิด ซึงได้สนิทกับแบดแบทช์
จิมมี ซิมสัน เป็น รอยซ์ เฮมล็อก: ผู้กำกับแห่งแผนกวิทยาศาสตร์ขั้นก้าวหน้าของจักรวรรดิ
เคชา แคสเซิล-ฮิวจญส์ เป็น เอเมอรี คาร์: โคลนหญิงโตเต็มวัยของแจงโก้ เฟทท์ ซึ่งทำงานให้แผนกวิทยาศาสตร์ขั้นก้าวหน้า
นักแสดงและตัวละคร > นักแสดงสมทบ > ตัวละครใหม่ในซีซัน 3

ไอแวน ไซนิตซิน เป็น แจ็กซ์: เด็กที่เป็นตัวอย่างทดลองในโปรเจ็กต์เนโครแมนเซอร์ ซึ่งมีค่าเอ็ม-เคานต์สูง มีเลขประจำตัวคือ เอสพี-32[ต้องการอ้างอิง]
ออลวีน เอ็ม. เวแลน เป็น เอวา: เด็กที่เป็นตัวอย่างทดลองในโปรเจ็กต์เนโครแมนเซอร์ ซึ่งมีค่าเอ็ม-เคานต์สูง มีเลขประจำตัวคือ เอสพี-54[ต้องการอ้างอิง]
ไนยา ซิงห์ พาดิลลา เป็น แซมี: เด็กที่เป็นตัวอย่างทดลองในโปรเจ็กต์เนโครแมนเซอร์ ซึ่งมีค่าเอ็ม-เคานต์สูง มีเลขประจำตัวคือ เอสพี-39[ต้องการอ้างอิง]
นักแสดงและตัวละคร > นักแสดงรับเชิญ > ตัวละครใหม่ในซีซัน 1

เอมีลีโอ การ์เซีย-แซนเชส เป็น อีเอส-01: สมาชิกกลุ่มทหารเกณฑ์ยอดฝีมือของครอสแฮร์[ต้องการอ้างอิง]
ดาเฮลี ฮอลล์ เป็น อีเอส-04: สมาชิกกลุ่มทหารเกณฑ์ยอดฝีมือ[ต้องการอ้างอิง]
ทีนา ฮวง เป็น อีเอส-02: สมาชิกกลุ่มทหารเกณฑ์ยอดฝีมือของครอสแฮร์[ต้องการอ้างอิง]
เนสส์ บอทิสตา เป็น อีเอส-03: สมาชิกกลุ่มทหารเกณฑ์ยอดฝีมือของครอสแฮร์[ต้องการอ้างอิง]
อเล็กซานเดอร์ ซิดดิก (ซีซัน 1) และ แดนนี เจคอบส์ (ซีซัน 3) เป็น อาวี ซิงห์: สมาชิกวุฒิสภาดาวแรซัส เซคันดัส[ต้องการอ้างอิง]
เฟเรลิธ ยัง เป็น เอเลนี ซินดูลลา: ภรรยาของชาม และเป็นแม่ของเฮรา
ทอม เทย์เเลอร์สัน เป็น โรแลนด์ ดูแรนด์: ชาวดีวาโรเนียน และเป็นสมาชิกระดับสูงของครอบครัวกลุ่มอาชญากรดูแรนด์[ต้องการอ้างอิง]
นักแสดงและตัวละคร > นักแสดงรับเชิญ > ตัวละครใหม่ในซีซัน 2

เออร์นี ฮัดสัน เป็น กรีนี มิลเลกี: นักเลงชาวดาวูทิน และเป็นคู่ปรับทางธุรกิจของซิด ผู้ซึ่งคอยดูแลการแข่งบนดาวซาฟา โทมา[ต้องการอ้างอิง]
เบน ชวาร์ตซ์ เป็น เทย์-โอ: ดรอยด์นักแข่งของซิดบนดาวซาฟา โทมา[ต้องการอ้างอิง]
โจนาธาน ลีโพ เป็น
กันจี: เจไดเด็กชาววูกี ผู้หลบหนีจากจักรวรรดิ[ต้องการอ้างอิง]
ม็อกโก: เจ้านายผู้ใจดำแห่งศูนย์เหมืองแร่[ต้องการอ้างอิง]
ยูรี โลเวนธัล เป็น เบ็นนี บาโร: เด็กหนุ่มนักค้นซากผู้ทำงานในเหมืองของม็อกโก
คริสพิน ฟรีแมน เป็น โนแลน: ร้อยโทของจักรวรรดิผู้ไม่ชื่นชอบโคลนและถูกฆ่าโดยครอสแฮร์
แอนดี อัลโล เป็น ไลอานา ฮาซาร์ด: ลูกสาวของนายกเทศมนตรีแห่งพาบู เชป ผู้ซึ่งสนิทกับโอเมก้า[ต้องการอ้างอิง]
อิมารี วิลเลียมส์ เป็น เชป ฮาซาร์ด: นายกเทศมนตรีแห่งพาบู พ่อของไลอานา และผู้เป็นเพื่อนของฟี[ต้องการอ้างอิง]
นักแสดงและตัวละคร > นักแสดงรับเชิญ > ตัวละครใหม่ในซีซัน 3

แองเจลิกา ฮัสตัน เป็น อิซา ดูแรนด์: หัวหน้าของครอบครัวกลุ่มอาชญากรดูแรนด์
แฮร์รี ลอยด์ เป็น มานน์: เจ้าหน้าที่จักรวรรดิที่ประพฤติมิชอบบนดาวลอ ผู้พนันกับโอเมก้า[ต้องการอ้างอิง]
เจฟ โบห์ม เป็น โนวิทซ์: เจ้าหน้าที่จักรวรรดิที่บัญชาการยานขนส่งสินค้าที่เกี่ยวกับวิทยาศาสตร์ของแผนกวิทยาศาสตร์ขั้นก้าวหน้า[ต้องการอ้างอิง]
การผลิต > ภูมิหลัง

หลังจากที่ดิสนีย์เข้าซื้อกิจการลูคัสฟิล์มในเดือนตุลาคม ค.ศ. 2012 นั้น ในเดือนมีนาคม ค.ศ. 2013 ภาพยนตร์แอนิเมชันชุด สตาร์ วอร์ส: เดอะ โคลน วอร์ส ได้ถูกยกเลิกไป โดยให้ความสำคัญกับแอนิเมชันชุดใหม่ สตาร์ วอร์ส เรเบลส์ แทน ลูคัสฟิล์มกล่าวว่าตอนบางส่วนที่ยังทำไม่เสร็จของ เดอะ โคลน วอร์ส นั้น จะยังถูกนำไปปล่อยเป็น "เนื้อหาเสริม" ประกอบด้วยโครงเรื่องที่มีสี่ตอนซึ่งแนะนำหน่วยโคลนทรูปเปอร์ที่มีการกลายพันธุ์หรือที่รู้จักกันในนาม แบดแบทช์ แนวคิดสำหรับเรื่องราวนี้มาจากผู้ให้กำเนิด สตาร์ วอร์ส จอร์จ ลูคัส โดยตรง ในเดือนเมษายน ค.ศ. 2015 ตอนทั้งหมดสี่ตอนนี้ถูกนำมาแสดงในรูปแบบของชุดวิดีโอสตอรีบอร์ดที่ไม่สมบูรณ์ในงาน Star Wars Celebration Anaheim ในเดือนกันยายน ค.ศ. 2016 หัวหน้าผู้กำกับการสร้าง เดอะ โคลน วอร์ส และ เรเบลส์ เดฟ ฟิโลนี ได้ถอยออกจากตำแหน่งนั้นในแอนิเมชันชุด เรเบลส์  เพื่อให้เขาสามารถตั้งใจเขียนและพัฒนาแอนิเมชันชุดต่าง ๆ ในอนาคตให้กับลูคัสแอนิเมชัน ในเดือนกรกฎาคม ค.ศ. 2018 ฟิโลนีประกาศว่าซีซันสุดท้ายของ เดอะ โคลน วอร์ส กำลังอยู่ระหว่างการสร้างเพื่อปล่อยบนบริการสตรีมมิ่งใหม่ ชื่อ ดิสนีย์+ ในปี ค.ศ. 2020 หลังจากนั้นตอนที่เกี่ยวกับแบดแบทช์ทั้งสี่ตอนได้ผลิตเสร็จสมบูรณ์สำหรับซีซันสุดท้าย โดยมีการเปลี่ยนแปลงรายละเอียดเล็กน้อย
การผลิต > การพัฒนา

ในเดือนกรกฎาคม ค.ศ. 2020 ดิสนีย์+ ประกาศให้มีการสร้าง สตาร์ วอร์ส: ทีมโคตรโคลนมหากาฬ ซึ่งเป็นแอนิเมชันชุดที่แยกจากซีซันสุดท้ายของ เดอะ โคลน วอร์ส แอนิเมชันชุดนี้จะดำเนินเรื่องเกี่ยวกับแบดแบทช์ในผลกระทบที่ตามมาหลังจากสงครามโคลน การประกาศนี้เรียกแอนิเมชันชุดนี้ว่าเป็นวิสัยทัศน์ของฟีโลนี และเขาเป็นผู้อำนวยการสร้างคู่กับอะทีนา พอร์ทิลโอจากลูคัสฟิล์ม, หัวหน้าผู้กำกับการสร้าง แบรด ราว, และหัวหน้าผู้เขียนบท เจนนิเฟอร์ คอร์เบตต์, พร้อมกับคาร์รี เบ็ค และจอร์ช รามส์ ในฐานะผู้ช่วยผู้อำนวยการสร้างและผู้สร้างตามลำดับ ฟีโลนีเรียกแอนิเมชันชุดนี้ว่า "มีความเป็น" เดอะ โคลน วอร์ส และกล่าวว่าแอนิเมชันชุดนี้จะยังคงเป็นแอนิเมชันชุดที่ตรงตามวิสัยทัศน์ของลูคัสในความต้องการแอนิเมชันชุดที่มีเรื่องราวผจญภัยที่น่าตื่นเต้นและยิ่งใหญ่ ในปีค.ศ. 2021 ก่อนที่แอนิเมชันชุดนี้จะฉายตอนสุดท้ายของซีซันแรกนั้น แอนิเมชันชุดนี้ได้รับการไปต่อในซีซัน 2 ในเดือนเมษายน ค.ศ. 2023 ใน Star Wars Celebration London นั้น ได้มีการประกาศซีซัน 3 ซึ่งเป็นซีซันสุดท้าย ฝ่ายการสร้างได้ตั้งใจไว้ว่าจะเล่าเรื่องแบบ 3 ซีซันตั้งแต่แรก และดีใจที่สามารถจบแผนที่พวกเขาตั้งใจไว้ได้ ราวกล่าวว่าแอนิเมชันชุดนี้จะจบเรื่องราวของแบดแบทช์แต่ไม่ใช่สำหรับ "จักรวาล โคลน วอร์ส"
ดนตรี

เควิน ไคเนอร์ได้รับการยืนยันว่าจะประพันธ์เพลงประกอบสำหรับแอนิเมชันชุดนี้ในเดือนมกราคม ค.ศ. 2021 หลังจากที่เคยประพันธ์เพลงประกอบสำหรับ เดอะ โคลน วอร์ส และ เรเบลส์ เขาแต่ง ธีมของทีมโคตรโคลนมหากาฬ สำหรับซีซันสุดท้ายของ เดอะ โคลน วอร์ส และอธิบายเพลงของเขาสำหรับ ทีมโคตรโคลนมหากาฬ ว่าถือเป็นวิวัฒนาการจากเพลงก่อนหน้าโดยใช้การผสมเครื่องดนตรีอิเล็กทรอนิกส์และองค์ประกอบของออเคสตราเข้าไป ไคเนอร์ได้รับแรงบันดาลใจมาจากแพลงประกอบภาพยนตร์ ป้อมปืนนาวาโรน (ค.ศ. 1961) และ 12 เดนตาย (ค.ศ. 1967) ซึ่งทั้งสองเรื่องนี้นั้นมีกลุ่มของตัวละครที่คล้ายคลึงกับ ทีมโคตรโ๕ลนมหากาฬ
เพลงประกอบของไคเนอร์สำหรับซีซันแรกนั้นได้รับการเผยแพร่ในรูปแบบดิจิทัลโดยวอลต์ดิสนีย์เรคอร์ดส์ ในรูปแบบสองชุด โดยมีเพลงจากแปดตอนแรกเผยแพร่วันที่ 25 มิถุนายน ค.ศ. 2021 และเพลงจากแปดตอนหลังเผยแพร่วันที่ 20 สิงหาคม เพลงหนึ่งจากซีซันแรก ชื่อ "Enter the Bad Batch" นั้นได้เผยเพร่เป็นซิงเกิลในรูปแบบดิจิตัลในวันที่ 13 พฤษภาคม เพลงสำหรับซีซันสองของ ทีมโคตรโคลนมหากาฬ นั้นเผยแพร่ในรูปแบบกำหนดการที่คล้ายกับเพลงประกอบในซีซันแรก โดยมีเพลงจากแปดตอนแรกเผยแพร่วันที่ 17 กุมภาพันธ์ ค.ศ. 2023 และเพลงจากแปดตอนหลังเผยแพร่วันที่ 7 เมษายน ค.ศ. 2023 เพลงสำหรับซีซันสามซึ่งเป็นซีซันสุดท้ายเผยแพร่ในรูปแบบสองชุด โดยมีเพลงจากแปดตอนแรกเผยแพร่วันที่ 29 กุมภาพันธ์ ค.ศ. 2024 และเพลงจากเจ็ดตอนหลังนั้นคาดการณ์ว่าจะเผยแพร่ในช่วงเดือนพฤษภาคม
การตลาด

ประธานลูคัสฟิล์ม เคธลีน เคนเนดี โปรโมตแอนิเมชันชุดนี้ที่งานดิสนีย์ส อินเวสเตอร์เดย์ ในวันที่ 10 ธันวาคม ค.ศ. 2020 โดยเปิดเผยตัวอย่างแรกสำหรับแอนิเมชันชุดนี้ เจคอบ ออลเลอร์จาก Syfy Wire รู้สึกว่าตัวอย่างนี้นั้นทำให้แอนิเมชันชุดนี้ดูเหมือน เดอะ โคลน วอร์ส ในรูปแบบที่หนักไปทางโลดโผนมากกว่า และเปรียบเทียบแอนิเมชันชุดนี้กับละครโทรทัศน์ช่วงทศวรรษที่ 1980 ชื่อ หน่วยพิฆาตเดนตาย ก่อนที่จะมีการเผยแพร่รอบปฐมทัศน์ ตัวละครจากแอนิเมชันชุดนี้ได้ถูกเพิ่มเข้าไปในเกมเล่นตามบทบาท สตาร์ วอร์ส: กาแลกซีออฟฮีโร่ส์ ในรูปแบบตัวละครที่สามารถปลดล็อกและเล่นได้
การเผยแพร่

สตาร์ วอร์ส: ทีมโคตรโคลนมหากาฬ เผยแพร่รอบปฐมทัศน์บนดิสนีย์+ ในวันที่ 4 พฤษภาคม ค.ศ. 2021 ซึ่งเป็นวันสตาร์ วอร์ส โดยเป็นตอนพิเศษที่มีความยาว 70 นาที ตอนอื่น ๆ ที่เหลืออีกสิบหกตอนของซีซันแรกนั้นเผยแพร่จนถึงวันที่ 13 สิงหาคม ซีซันสองซึ่งมีสอบหกตอนนั้นเผยแพร่ตั้งแต่วันที่ 4 มกราคม จนถึง 29 มีนาคม ค.ศ. 2023 หลังจากที่เคยมีการคาดการณ์ว่าจะเผยแพร่ตอนแรกในวันที่ 28 กันยายน ค.ศ. 2022 ซีซันสุดท้ายซึ่งมีสิบห้าตอนเผยแพร่ตั้งแต่วันที่ 21 กุมภาพันธ์ จนถึง 1 พฤษภาคม ค.ศ. 2024